b'\n_START_ARTICLE_\nUltrasi\n_START_SECTION_\nUvod\n_START_PARAGRAPH_\nNavija\xc4\x8dka publika HNK Cibalia se mo\xc5\xbee podijeliti u dvije skupine. Prvu \xc4\x8dine tradicionalisti, ne\xc5\xa1to umjereniji, smje\xc5\xa1teni na zapadnoj tribini stadiona, te one temperamentniji s isto\xc4\x8dne tribine koji su ujedno najva\xc5\xbenija podr\xc5\xa1ka klubu i igra\xc4\x8dima, ali i najve\xc4\x87a kritika._NEWLINE_Ovi drugi djeluju od 1982. pod imenom \xc2\xabULTRAS \xe2\x80\x93 VINKOVCI\xc2\xbb. Uz utakmice Cibalije redovito prate i Hrvatsku nogometnu reprezentaciju, pa \xc4\x8dak putuju i na utakmice u inozemstvo._NEWLINE_Djelovanje je organizirano kroz Udrugu navija\xc4\x8da. Klub nema zna\xc4\x8dajnijih uspjeha niti trofeja \xc5\xa1to bi privla\xc4\x8dilo mase navija\xc4\x8da, kao \xc5\xa1to je to slu\xc4\x8daj s najpoznatijim hrvatskim klubovima, po \xc4\x8demu Ultrasi predstavljaju svojevrstan fenomen na hrvatskoj navija\xc4\x8dkoj sceni te u\xc5\xbeivaju dostojan ugled i po\xc5\xa1tovanje ostalih skupina.\n_START_SECTION_\nPovijest\n_START_PARAGRAPH_\nKlub je od svog osnutka 1919. godine imao svoje vjerne navija\xc4\x8de. Ti prvi navija\xc4\x8di Cibalije bili su na neki na\xc4\x8din pioniri vinkova\xc4\x8dkog navija\xc5\xa1tva._NEWLINE_Sedamdesete i po\xc4\x8detak osamdesetih godina (1982. godinu Ultrasi obilje\xc5\xbeavaju kao godinu kada je navija\xc4\x8dki pokret prerastao u pravu scenu u gradu na Bosutu) navija\xc4\x8di vinkova\xc4\x8dkog Dinama \xc4\x8dine bitan korak prema naprijed te postavljaju kamen temeljac budu\xc4\x87im nadolaze\xc4\x87im generacijama. _NEWLINE_U tom vremenu za naziv grupe pojavljuje se prijedlog \xe2\x80\x9c\xc4\x8carugini momci\xe2\x80\x9d (po slavnom slavonskom odmetniku i njegovoj bandi) kao jedinstvenom nazivu doma\xc4\x87ih navija\xc4\x8da, no to se nije realiziralo i navija\xc4\x8di kluba iz Lenija za sve su i dalje jednostavno ostali \xe2\x80\x9cVinkov\xc4\x8dani\xe2\x80\x9d, kako su ih ostali navija\xc4\x8di naj\xc4\x8de\xc5\xa1\xc4\x87e nazivali. Ne\xc5\xa1to kasnije uz naziv Vinkov\xc4\x8dani, doma\xc4\x87i navija\xc4\x8di su se nazivali i \xe2\x80\x9cEkipa Vinkovci\xe2\x80\x9d te rje\xc4\x91e \xe2\x80\x9cEkipa smrti\xe2\x80\x9d._NEWLINE_U sezoni 1989/90 nastaju navija\xc4\x8dke grupe Aurelia, Croatia boys, Hooligans i Chaos boys, smje\xc5\xa1tene na ju\xc5\xbenoj tribini vinkova\xc4\x8dkog stadiona. Po\xc4\x8detkom Domovinskog rata navija\xc4\x8dki \xc5\xa1al vinkova\xc4\x8dki navija\xc4\x8di me\xc4\x91u prvima zamjenjuju sa pu\xc5\xa1kom. U ratu se svojom ulogom posebno isti\xc4\x8du i dokazuju kako na doma\xc4\x87em boji\xc5\xa1tu tako i na rati\xc5\xa1tima \xc5\xa1irom Hrvatske (Zadar, Slavonski Brod, Vukovar\xe2\x80\xa6) i Herceg-Bosne (Modri\xc4\x8da, Derventa, Gornji Vakuf\xe2\x80\xa6) Na\xc5\xbealost, mnogi Ultrasi su za slobodnu i nezavisnu Hrvatsku dali i ono najvrijednije \xc5\xa1to imaju, a to je \xc5\xbeivot. Zato su Ultarsi su spome i \xc4\x8dast na poginule navija\xc4\x8de podignuli spomen plo\xc4\x8du na zapadnoj tribini, gdje su se okupljali prvi vinkova\xc4\x8dki navija\xc4\x8di._NEWLINE_Osnivanjem HNL-a pojavljuje se nekoliko prijedloga za jedinstveno ime navija\xc4\x8da Cibalije kao \xc5\xa1to su Kri\xc5\xbeari, Citadela, Hooligans\xe2\x80\xa6 no prevladava jednostavno, uo\xc4\x8dljivo i prepoznatljivo ime \xe2\x80\x9cUltras\xe2\x80\x9d \xc5\xa1to je u navija\xc4\x8dkom poimanju ekstreman, radikalan, bolji, ja\xc4\x8di i ve\xc4\x87i. Bilo je to 1992. godine kad se na isto\xc4\x8dnom donjem stajanju, me\xc4\x91u doma\xc4\x87im navija\xc4\x8dima pojavljuje i prvi transparent Ultras. Tako su nakon nazivaVinkov\xc4\x8dani, Ekipa Vinkovci, te grupa Aurelia, Chaos boys, Croatia boys i mnogih drugih u HNL Cibalijini navija\xc4\x8di u\xc5\xa1li ujedinjeni pod imenom Ultras._NEWLINE_Upravo navija\xc4\x8dka skupina Ultras svojim gostovanjima i doma\xc4\x87im predstavljanjima nastavlja put koji su ugazili njihovi prethodnici i obilje\xc5\xbeava prvih nekoliko godina HNL-a (prva bakljada, prvi neredi, prvi prekid u ligi\xe2\x80\xa6). Devedesete Ultrasi pamte po svojim vrlo dobrim predstavljanjima, ali i po rijetkim krizama koje je skupina uvijek u kratkom periodu znala uspje\xc5\xa1no prebroditi._NEWLINE_Me\xc4\x91u navija\xc4\x8dima nacionalne nogometne reprezentacije Ultrasi imaju jednu od vode\xc4\x87ih pozicija i gdje \xc4\x8dine samo jezgro ekipe koja vjerno prati kockaste. Skupina Ultras svojim je dugogodi\xc5\xa1njim djelovanjem \xc4\x8dvrsto zauzela i osigurala mjesto koje je dr\xc5\xbei u vrhu Hrvatske navija\xc4\x8dke scene.\n_START_SECTION_\nHijerarhija\n_START_PARAGRAPH_\nNepisana hijerarhija u navija\xc4\x8dkoj skupini Ultras mo\xc5\xbee se poslo\xc5\xbeiti u oblik piramide. U samom vrhu te piramide nalazi se jezgro skupine od provjerenih 30-ak starijih i iskusnijih navija\xc4\x8da. Ti momci su idejno-pokreta\xc4\x8dka snaga grupe i sve akcije i pripreme oko utakmici polazile od njih. Tu se izdvaja prva ekipa iz koje se svojim autoritetom isti\xc4\x8du vo\xc4\x91e grupe._NEWLINE_\xc4\x8clanova grupe je izme\xc4\x91u 150-200, dok simpatizera kluba ima od nekoliko stotina do nekoliko tisu\xc4\x87a, a brojka varira od utakmice do utakmice, odnosno od njezinog zna\xc4\x8daja._NEWLINE_Veterana ili stare ekipe, na tribinama se okupi 100-200, ne sudjeluju u dono\xc5\xa1enju odluka, no svojim prisustvom, savjetima i iskustvom ukupnom dojmu skupine Ultras.'